 Ẹgbẹ YWG ló kọ láti kín olóyè Sunday Adeyemo, tí gbogbo ènìyàn mọ sí Sunday Igboho lẹyìn, lórí ìpínyà ẹyà Yorùbá kúrò lára orilẹède Nàíjíríà àti ìdásílẹ Oòduà Nation. Adegoke ni ipolongo idasilẹ orilẹede Oodua ó ti ni ọwọ òṣèlú nínú. Àwọn iròyin tì ẹ leè ní ìfẹ síí: O fikun pe ẹyà Yorùbá kìí fí orí bíbẹ ṣe òògùn orí fífọ, nítorí náà ó tí hàn gbangba gbàngbà pé ọpọ àwọn tó wà lẹyìn ọrọ Yorùbá Nation ni àwọn tí kò rí jẹ mọ lábẹ ìjọba APC tó wà lóde yìí. Ó ní nínú ìwádìí tí ẹgbẹ náà ṣe fihan pe ọkẹ àìmọye ọmọ Yorùbá àti Hausa ló ti dàpọ nípa ìgbéyàwó, tí òbítíbitì owó sì tún wà gẹgẹ bi dúkíà ajọni wọn. Adegoke ni àṣìṣọ ọrọ ńla ni ọrọ tí Sunday Igboho sọ nítorí pé ìdá ààdọrùn lé nínú àwọn tó ń gbàrùkù tí ọrọ Oòdua Republic, ló jẹ àwọn ti ìjọba bọ lọwọ wọn lánàá. Wọn jẹ, wọn mu, wọn ná, wọn tún lò nínú ìjọba àná, tí gbogbo rẹ tí wá bọ lọwọ wọn báyìí.  Ìjà ẹgbẹ òṣèlú ni wọn ń jà kìí ṣe ìfẹ ará ìlú  Kí ló dé tí wọn kò sọ pé kí Hausa, Igbo àti gbogbo elédè mííràn máa kúrò nílẹ Yorùbá, kí gbogbo ọmọ Yorùbá ni gbogbo àwọn ìpińlẹ míràn tó kù náà má a bọ wá sílé. Sùgbọn wọn kò ṣe bẹẹ, wọn kan ni kí Hausa níkan má lọ, ṣe Yorùbá àti Igbo tan ni? Sé ọmọ Oòdua ni Igbo ní, tó fí jẹ pé Hausa nìkan ni wọn ni kí ó má lọ? Ìdásílẹ Òòdúá Nation kìí ṣe ǹkan tí ẹnikan yóò jí láàrọ ọjọ kan tí yóò bẹrẹ, ó ni àwọn eeyan tó yẹ kí wọn jòkó jíròrò lórí ọnà tí wọn yóò gbe gbà. Kò sí ìgbà kankan tí Yorùbá jókòó pé ki Igboho lọ kéde ìyapa kúrò ní Nàíjíríà Adegoke ni àwọn ọwọ òṣèlú ni ọrọ yìí ní nínú, kò sì ṣe e ṣe kí gbogbo Yorùbá wà nínú ẹgbẹ òṣèlú kan náà, olúkúlùku ni yóò pín káàkiri. Ìbéèrè tí mò ń bèèrè ni pé, ṣe ẹgbẹ òṣèlú PDP nìkan ló n fẹ Òòdùà Nation ni? Tó bá jẹ pé wọn kó gbogbo Yorùbá pọ, tí kí ṣe pé àwọn tó ti jẹ, tí wọn ti mu nínú ẹgbẹ òṣèlú tó kọja láye Jonathan, lábẹ Obasanjo àti Atiku, ló wá jáde pé wọn fẹ lọ sí Yorùbá Nation. Blighted Ovum: Obìnrin kan sọ ohun tójú rẹ rí nígbà tí oyún bàjẹ lára rẹ ní ẹẹmẹta Olùdásílẹ Yoruba Welfare Group tún fi kun pé, ègún tó n ja ìràn Yorùbá láti àyé Aláafin Aolẹ ni ìlú Oyo àti Afonja, ti èdè wọn kò fi yé ara mọ sì ló n jà títí di àsìkò yìí. O ní àwọn tí wọn ń bèèrè fún Yorùbá Republic, wọn kò se láti gbèjà Yorùbá bí kò ṣe pé aájò àra wọn ni wọn ń ṣe. Adegoke wa gba ìràn Yorùbá ní ìmọràn pé, ọnà àbáyọ kan ṣoṣo tó wà ni pé ki a pada sí ẹsẹ ààrọ, níbí tí ẹkùn kọọkan yóò tí má dari ọrọ ajé rẹ. Olùdásílẹ Yorùbá Welfare Group YWG, Comrade Abdulhakeem Adegoke ti ba BBC Yoruba sọrọ lori idi ti ẹgbẹ rẹ fi n tako iyapa Naijiria. : Òdùduwà Nation: YWG ní òun kò fẹ ìdásílẹ orílẹèdè Yorùbá torí ó lọwọ òṣèlú nínú 